सहारनपुर में महिलाओं ने नशा मुक्ति के लिए आवाज उठाई उठाई है. आज शहर के सिटी कोतवाली के अंतर्गत मोहल्ला गढ़ी मलूक की महिलाओं ने चौका , चूल्हा छोड कर एसएसपी ऑफिस पहुंचकर क्षेत्र में बढ़ते नशे के खिलाफ एक प्रार्थना पत्र एसएसपी सहारनपुर को दिया. जिसमें उन्होंने गुहार लगाई कि मोहल्ले में अवैध नशे का कारोबार चल रहा है जिसमें सुलफा , नशीले इंजेक्शन अवैध शराब का कारोबार करते हैं और इसी वजह से बच्चे और युवा नशे की लत में पड़ रहे हैं. उनका कहना है कि जब वे अधिकारियों से शिकायत करते हैं. तो क्षेत्र के कुछ लोग हम लोगों पर तरह-तरह के आरोप लगाकर अधिकारियों को गुमराह करते हैं.